section_heading: Radnja
paragraph_text: Jedne večeri, dok A.J. u dvorištu uzima usisivač, ugleda velikog mrkog medvjeda: skameni se od straha i počne dozivati majku iako medvjed ne pokazuje nikakve namjere da mu naudi nego se samo igra s ležaljkama. Carmela uspijeva otjerati medvjeda lupajući posudama. Poziva policiju koja poziva Društvo za lov i ribolov. Oni joj kažu kako je medvjeda najvjerojatnije privukao miris pačje hrane te da bi trebala reći Tonyju da je zaključa u garaži. Sljedećeg dana, medvjed se opet pojavljuje, ali ubrzo odlazi. Tony stiže kući i izražava zabrinutost za Carmelinu i A.J.-evu sigurnost (iako nije ni čuo za susret s medvjedom). Isprva razgovaraju pristojno, čak i prijateljski. Carmela tvrdi kako Tony kupuje A.J.-u previše darova jer se osjeća krivim zbog rastave, uključujući bubnjarsku opremu na kojoj A.J. vježba i stvara buku. Tijekom te svađe Tonyja iznenadi vijest o medvjedu. A.J. mu to nije spomenuo dan prije kad je bio kod njega. U nastavku se svađe otkriva kako je Tony zvao u Italiju i prijetio da će ubiti Furia. Tony zadužuje Bennyja Fazia i Little Paulieja Germanija da čuvaju dvorište u slučaju da se medvjed vrati, iako se Carmeli ta ideja ne sviđa.